Impera

***Impera***&nbsp;— пяты студыйны альбом швэдзкага рок-гурта Ghost. Рэліз альбома адбыўся 11 сакавіка 2022 году. Для альбома былі запісаныя чатыры самотнікі: «Hunterʼs Moon», «Call Me Little Sunshine», «Twenties» і «Spillways» . Альбом заняў першае месца ў чартах Аўстрыі, Гішпаніі, Нямеччыны, Фінляндыі, Швэцыі й другое месца ў чартах OCC Вялікабрытаніі і *Billboard 200* Злучаных Штатаў .

Тэма *Impera* у асноўным прысьвечаная «ўзьлёту й падзеньню імпэрыяў» . У працы над альбомам прыймалі ўдзел многія іншыя аўтары песьняў, у тым ліку поп-прадусары Салем Аль Факір і Вінцэнт Понтары, вакаліст гурта Kent Ёакім Бэрг і гітарыст The Cardigans Петэр Свэнсан. Альбом атрымаў шырокае прызнаньне крытыкаў.

## Апісаньне

### Самотнікі
Рэлізу альбома папярэднічаў самотнік «Hunterʼs Moon», які быў выпушчаны 30 верасьня 2021 году ў падтрымку фільма-слэшара *Halloween Kills* . Другім самотнікам стаў «Call Me Little Sunshine», выпушчаны 20 студзеня 2022 году, а трэцім&nbsp;— выпушчаны 2 сакавіка «Twenties». Рэліз апошняга самотніка з альбома&nbsp;— «Spillways»&nbsp;— адбыўся 27 ліпеня 2022 году, ужо пасьля выхаду альбома.

26 студзеня 2023 году выйшла іншая вэрсія «Spillways», у супрацоўніцтве з Def Leppard.

### Гісторыя
У інтэрвію радыёстанцыі KLAQ у 2021 годзе фронтмэн Ghost Табіяс Форге заявіў, што канцэпцыя *Impera* зьявілася ў яго ў 2013 годзе пасьля чытаньня кнігі «The Rule of Empires: Those Who Built Them, Those Who Endured Them, and Why They Always Fall» Тыматы Парсона. Ён натыкнуўся на гэтую кнігу ў незалежнай кнігарні Left Bank Books, разьмешчаным у Пайк-плэйс-маркет у Сіетле. Калі яго спыталі аб гэтым выпадковым адкрыцьці, ён растлумачыў:

У чэрвені 2019 году Форге заявіў, што гурт адправіцца ў тур па Злучаных Штатах у верасьні й кастрычніку ў падтрымку свайго чацьвёртага альбома *[[Prequelle]]*, а потым вернецца ў Эўропу. У студзені 2020 году гурт адправіўся ў студыю, каб пачаць працу над пятым альбомам, і плянаваў выпусьціць яго да канца лета таго ж году. Аднак Форге заявіў, што яны пачакаюць з выпускам альбома да прэзыдэнцкіх выбараў у ЗША, паколькі гэтая падзея прыцягне найбольшую ўвагу публікі.

У сакавіку 2020 году, падчас фінальнага шоў у падтрымку альбома *Prequelle* у Мэхіка, вакаліст гурта Кардынал Копія ператварыўся ў Папу Эмэрытуса IV. Ён застаўся фронтмэнам і на пятым альбоме.

Пандэмія каранавірусу затрымала выхад альбома, і ў кастрычніку 2020 году Форге паведаміў, што рэліз альбома плянуецца зімой, аднак ён быў адкладзены яшчэ больш.

30 верасьня 2021 году гурт выпусьціў самотнік «Hunterʼs Moon» для фільма *Halloween Kills*, прычым у заключных тытрах гучала іншая вэрсія песьні. 20 студзеня 2022 году гурт абвясьціў, што *Impera* нарэшце выйдзе 11 сакавіка 2022 году, і выпусьціў другі самотнік «Call Me Little Sunshine», паколькі «Hunterʼs Moon» таксама зьявіцца на альбоме. 2 сакавіка 2022 году гурт выпусьціў наступны самотнік з альбома, «Twenties». 27 ліпеня 2022 году гурт выпусьціў кліп на чацьвёрты самотнік альбома, «Spillways».

Спампаваньне студыйнай вэрсіі песьні «Kaisarion» была даступная пры папярэдняй замове спэцыяльнага выданьня *CD Impera*.

### Запіс
Пачаткова плянавалася запісаць альбом у 2020 годзе й выдаць яго ў пачатку 2021 году. У выніку гурт дачакаўся студзеня 2021 году, каб увайсьці ў студыю й запісаць альбом. Запіс доўжыўся шэсьць тыдняў, а зьвядзеньнемайстарынг&nbsp;— два-тры тыдні. Альбом быў спрадусаваны Клясам Олюндам і зьведзены Эндзі Ўольлесам, які таксама зрабіў тое ж самае для альбома гурта *[[Meliora]]* у 2015 годзе.

### Даступныя выданьні
Даступныя выданьні *Impera* на афіцыйным сайце выдаўца Loma Vista Recordings:
* стрымінг;
* лічбавае спампаваьне (*IMPERA Digital Album*);
* стандартны кампакт-дыск (*Impera Standard CD*);
* вініл:
** стандартны чорны вініл з буклетам (*Impera Standard Black Vinyl w/ Booklet*);
** лімітаваны белы вініл ( копіяў у сьвеце; *Impera Limited Edition Ultra Clear LP*);
** лімітаваны вініл з ілюстрацыямі (*Limited Edition Impera Picturedisc*);
* эксклюзіўнае пашыранае выданьне «Калекцыянэры» (Extended IMPERA&nbsp;— Collectors Edition (Ghost Online Exclusive), якое ўключае:
** упакоўку з нумарам копіі (ўсяго  копіяў у сьвеце);
** вініл *Impera* і *Live from the Ministry* блакітны й залаты колеры;
** буклет;
** вініл *[[Phantomime]]*;
** кампазыцыя «Stay»;
** кніга з ілюстрацыямі;
** постэр «Spillways»;
** васковы набор друку Ghost.
* блакітная кампакт-касэта (*IMPERA [Baby Blue Cassette]*).

## Сьпіс кампазыцыяў

Тэкстам «****» абазначаныя інструмэнтальныя кампазыцыі.

## Стыль альбома

### Музыка
У музычным пляне *Impera* апісваюць як гард-рок, арэна-рок, глэм-мэтал, гэві-мэтал, і поп-рок. Гучаньне альбома апісваюць як поп і рок у стылі 1980-х і параўноўваюць з ABBA, Boston, Dio, Bon Jovi, і Def Leppard.

### Вокладка
Вокладка, выкананая Зьбігневам Беляком, зьяўляецца дасыланьнем да фатаграфіі ангельскага акультыста Алейстэра Кроўлі. На вокладцы намалявана статуя Папы Эмэрытуса IV у вялікім мэханічным саборы. Правая палова цела ўжо завершаная, а левая ўсё яшчэ агаляе шкілет і цягліцы сьпевака. Табіяс Форге назваў позу, узятую ў якасьці ўзору для перайманьня, «культавым сатанінскім вобразам»

## Тэма альбома
Альбом у асноўным прысьвечаны «ўзьлёту й падзеньню імпэрыяў». Паводле апісаньня, ягоная дзеяньне адбываецца на сотні гадоў наперад у параўнаньні з эпохай «Чорнай сьмерці» ў Эўропе XIV стагодзьдзя на папярэднім альбоме, *[[Prequelle]]*. Эпоха, якую апісвае альбом&nbsp;— Віктарыянская:

У альбоме расказваецца пра небясьпекі й перамены, якія насоўваліся ў той час, калі небясьпечную працу выконвалі машыны, а людзей скарачалі. Табіяс Форге дадаў:

Альбомы *Prequelle* і *Impera* моцна кантрастубць. *Prequelle* быў аб выжываньні простых людзей пад зьнешняй пагрозай, у той час як на *Impera* гаворка ідзе аб цэлым грамадзтве й свайго роду мэханізьме самаразбурэньня. Аднак Форге спадзяецца, што воля людзей кахаць і рабіць дабро мацней, чым наадварот:

### «Imperium»
Песьня зьяўляецца інструмэнтальнай кампазыцыяй і задумвалася як «нацыянальны гімн-уступ».

### «Kaisarion»
У аснове лірыкі ляжыць уяўленьне аб тым, што хрысьціянства ў сваёй аснове зьяўляецца нецярпімай рэлігіяй. Вакаліст успрымае хрысьціян як жорсткіх, асабліва ў адносінах да тых, хто не прытрымліваецца іхнай сыстэмы вераваньняў.

У песьні гаворыцца пра паўторнае стварэньне імпэрыі (*…We’re building our empireFrom the ashes of an old*…), намякаючы на ​​цыклічнасьць разбурэньня й адраджэньня й адсылаючы да асноўнай тэмы ўсяго альбому.

### «Spillways»

У «Spillways» Ghost перадаюць сутнасьць чалавечай барацьбы&nbsp;— паміж жыцьцём і распадам, грахом і адкупленьнем, глыбокім запатрабаваньнем у фізычнай і эмацыйнай разрадцы. У песьні закранаюцца розныя тэмы, уключаючы разьбітае сэрца, давер, непазьбежную плынь часу й цемру ўнутры кожнага чалавека.

### «Call Me Little Sunshine»

Песьня распавядае пра Мэфістофеля (ён жа *Маленькае Сонейка*), які можа «выратаваць» слухача, калі той «адчувае сябе зусім самотным». Слухач заўсёды можа «дасягнуць» Мэфістофеля: *Even when you’re dead and goneYou can always reach me*.

### «Hunter’s Moon»

Песьня зьяўляецца ў фільме *Halloween Kills* і была напісаная спэцыяльна да яго.

### «Watcher In The Sky»
Песьня закранае тэмы экзістэнцыйнай цікаўнасьці й пошуку вышэйшага разуменьня, эвалюцыі й разьвіцьця чалавечага ўспрыманьня; прымушае задумацца аб імкненьні чалавецтва да ведаў.

### «Twenties»
Форге распавёў, што ідэя ўзьнікла ў яго «каля дзесяці гадоў таму» пасьля прагляду перадачы аб бразыльскім рэперы. Форге дадаў, што гэта быў іншы тып агрэсіўнасьці зь незнаёмым яму рытмам, які ён захацеў паспрабаваць.

### «Darkness at the Heart of My Love»
Песьня апісвае людзей, якія прапагандуюць «усе гэтыя каштоўнасьці» пад выглядам богабаязнасьці й праведнасьці, у той час як на самай справе яны не выконваюць гэтыя каштоўнасьці. Форге бярэ на сябе ролю нейкага рэлігійнага лідэра, «прапагандыста й практыкуючага праведнасьць».

### «Griftwood»
Песьня распавядае пра былога віцэ-прэзыдэнта ЗША Майка Пэнса, якога Форге назваў «жудасным чалавекам», а таксама падвергнуў рэзкай крытыцы.

### «Respite On The Spitalfields»
Назва песьні адсылае да ўсходняга Лёндану, а сама яна расказвае пра Джэка-патрашыцеля, які «прычыніў велізарны боль жыхарам Сьпіталфілдзу й гэтай часткі Лёндану, таму што яго так і не злавілі».

Падобна гісторыі пра Патрашыцеля, тэма кампазыцыі ў цэлым закранае ідэю пабітых летуценьняў і суровасьці рэальнасьці, злучэньні тым самым кампазыцыю з асновай тэмай альбома.

## Выкананьне ўжывую

У студзені 2022 году гурт пачаў паўночнаамэрыканскі тур пад назвай *[[Imperatour]]*. Падчас першага шоў у Рына гурт упершыню выканаў «Kaisarion», другую песьню з альбома, а таксама прадставіў новыя касьцюмы Безназоўных Упіраў у стылі стымпанк. Яны таксама сталі гэдлайнэрамі брытанскага й эўрапейскага этапаў тура, якія пачаліся ў красавіку 2022 году.

Гурт зьявіўся на амэрыканскім чат-шоў *Jimmy Kimmel Live!* 17 сакавіка 2022 году, дзе выканала песьню «Call Me Little Sunshine».

Падчас інтэрвію 12 верасьня 2022 году Форге пацьвердзіў, што ў 2023 годзе ў гурта будуць новыя гастролі, а на эўрапейскі этап летам намякнуў на новы відэаролік. Пазьней Ghost абвясьцілі, што выступяць на швэдзкім рок-фэстывалі 10 чэрвеня 2023 году ў Сэльвэсборгу, Швэцыя, і на Tuska Open Air у Хэльсынках, Фінляндыя. Пазьней гурт абʼявіў аб трэцім амэрыканскім этапе, названым «Re-Imperatour», 13 лютага 2023 году.

Другое шоў у Kia Forum у Лос-Анджэлесе было анансаванае пасьля выхаду відэа, што дало фанатам нагоду выказаць здагадку, што Папа Эмэрытус IV будзе «забіты» ў канцы тура.

Неўзабаве пасьля гэтага гурт выступіў з аўстралійскім турам, які адбыўся ў кастрычніку, завяршыўшы тур у Брысбэйне, што стала апошнім выступам Папы Эмэрытуса IV.

Песьні з альбома, якія былі выкананы на працягу тура: «Kaisarion», «Hunter’s Moon», «Imperium», «Spillways», «Call Me Little Sunshine», «Watcher in the Sky», «Respite on the Spitalfields», «Twenties». Гэтыя ж песьні зьявіліся ў канцэртным фільме гурта *[[Rite Here Rite Now]]* і трапілі ў саўндтрэк да яго.

## Камэрцыйны посьпех
Альбом заняў першае месца ў чартах пяці краінаў, у тым ліку роднай для гурта Швэцыі, і ўвайшоў у топ-40 многіх чартаў па ўсім сьвеце (гл. таксама *[[Сьпіс рок- і мэтал-альбомаў № 1 у Вялікабрытаніі ў 2022 годзе]]*).

У Злучаных Штатах *Impera* дэбютаваў на другім месцы ў чарце «*Billboard 200*», саступіўшы  Lil Durkʼs, прадаўшы  асобнікаў за першы тыдзень, зь якіх  былі фізычнымі продажамі альбома. Гэта самы высокі альбом Ghost у чартах Штатаў, які абагнаў *Prequelle* на трэцім месцы, а таксама зрабіў самы вялікі тыдзень продажаў фізычных альбомаў 2022 году ў Штатах. Ён таксама заняў другое месца ў чартах Вялікабрытаніі, стаўшы самым высокім альбомам Ghost у чартах, саступіўшы альбому Rex Orange County *Who Cares?*.

## Водгукі

### Прафэсійныя рэйтынгі

*Impera* атрымаў прызнаньне крытыкаў. У Metacritic, які прысвойвае нармалізаваны рэйтынг з 100 балаў рэцэнзіям асноўных выданьняў, альбом атрымаў сярэдні бал 84, што паказвае на «ўсеагульнае прызнаньне», заснаванае на 8 рэцэнзіях.

Том Юрэк з AllMusic пазытыўна паставіўся да альбома, заявіўшы:

Дом Лоўсан з Blabbermouth.net назваў альбом «самым відовішчным і напоўненым гэві-мэтал альбомам за апошні час». Паводле Марка Бомонта з *Classic Rock*, «Ghost замяняюць сярэднявечных дэманаў на сучасныя аналягі…» і параўнаў альбом з *[[American Idiot]]* Green Day.

Манус Хопкінс з *Exclaim!* назвалі альбом «больш тэматычна цікавым і больш складаным у музычным пляне, чым ягоны папярэднік», але менш пазытыўна аднесьліся да адыходу гурта ад тэм пакланеньня Дʼяблу й больш злога вобразу. Джэймз Хікі з *Kerrang!* заявіў, што «*Impera* зьяўляецца адным з найлепшых у Ghost і, несумненна, падштурхне іх яшчэ бліжэй да нябесных вышынь». Паводле Дэйва Эвэрлі з *Metal Hammer*,

Джордан Блюм з *Metal Injection* лічыць, што альбом быў

*Metal Sucks* параўналі альбом з Avatar і King Diamond і назвалі яго «тэатральным, кідкім і злым у самым даступным шляху». Джэймз Макмэхон з *NME* назваў дванаццаць трэкаў у альбоме «сапраўды цудоўнай поп-музыкай». Эдрыен Бэгран з *PopMatters* палічыў тэкст песьні «Twenties» занадта грубым і наблізіў песьню да ўзроўню мультфільма. Аднак Бэгран высока ацаніў «разумныя рыфы й мэлёдыі» альбома й лічыць *Impera* тым, што «ўстанавіла іх [Ghost] як камэрцыйную гард-рокавую сілу».

Самотнік «Call Me Little Sunshine» атрымаў намінацыю ў катэгорыі «Найлепшае мэтал-выкананьне» на 65-й штогадовай цырымоніі ўручэньня прэміі «Грэмі», але прайграў «Degradation Rules» Озі Озбарна й Тоні Аёмі.

## Удзельнікі запісу
Зьвесткі паводле сайту Discogs (Ghost (32)&nbsp;— *Impera*).

### Ghost
* Папа Эмэрытус IV (*Papa Emeritus IV*)
* Група Безыменных Упіраў (*A Group of Nameless Ghouls*)

### Запрошаныя музыкі
* Фрэдрык Окесан&nbsp;— гітары
* Хакс Нэтэрмальм&nbsp;— ударныя
* Мартын Хэдэрас&nbsp;— фартэпіяна, арган
* Альва Окесан&nbsp;— хор (8)
* Эльвіра Нэтэрмальм&nbsp;— хор (8)
* Інэс Ёхансан&nbsp;— хор (8)
* Літа Олюнд&nbsp;— хор (8)
* Міноў Форге&nbsp;— хор (8)
* Алівія Боман&nbsp;— хор (8)
* Ганна Мосьцен&nbsp;— хор (9, 12)
* Эстэрлівія&nbsp;— хор (9, 12)
* Іда Гратэ&nbsp;— хор (9, 12)
* Іда Ёхансан&nbsp;— хор (9, 12)
* Джэйд Эл&nbsp;— хор (9, 12)
* Ёхана Эрыксан Санмарк&nbsp;— хор (9, 12)

### Іншае
* Кляс Олюнд&nbsp;— прадусаваньне
* Эндзі Ўольлес&nbsp;— зьвядзеньне
* Зьбігнеў Беляк&nbsp;— вокладка
* Тэд Джэнсэн&nbsp;— майстарынг

## Чарты

### Тыднёвыя чарты (2022)

### Чарты на канец году (2022)

## Узнагароды

### Сэртыфікацыі

### Сьпісы найлепшых твораў
 колерам абазначаныя сьпісы з альфабэтным сартаваньнем, &nbsp;— з сартаваньнем паводле датаў рэлізу, а &nbsp;— сьпісы без сартаваньня. Сьпісы, у якіх паказанае месца намінанта, колерам не вылучаюцца. Сымбаль «✓» азначае, што намінант прысутнічае ў сьпісе, у якім няма разьмеркаваньня паводле месцаў.

### Музычныя прэміі

## Глядзіце таксама
* *[[Skeletá]]*&nbsp;— шосты студыйны альбом гурта

## Заўвагі

## Крыніцы

## Вонкавыя спасылкі

### Асноўныя
* 

### Рэлізы на YouTube
* 
# 
# 
# 
# 

Катэгорыя:Альбомы Ghost
Катэгорыя:Альбомы, спрадусаваныя Клясам Олюндам
Катэгорыя:Альбомы, адкладзеныя з-за пандэміі каранавіруснай інфэкцыі
Катэгорыя:Альбомы Loma Vista Recordings
Катэгорыя:Альбомы на ангельскай мове